b'\n_START_ARTICLE_\nIgre dobre volje\n_START_PARAGRAPH_\nIgre dobre volje (eng. Goodwill Games) bile su me\xc4\x91unarodno \xc5\xa1portsko natjecanje, koje je organizirao ameri\xc4\x8dki poduzetnik Ted Turner u svjetlu Hladnog rata i olimpijskog bojkota 1980. i 1984._NEWLINE_Igre dobre volje prvi su se put odr\xc5\xbeale u Moskvi 1986. To je sli\xc4\x8dilo na male Olimpijske igre, s 3500 \xc5\xa1porta\xc5\xa1a iz 79 zemalja, koji su sudjelovali u 182 \xc5\xa1portska doga\xc4\x91aja. Ted Turner kao organizator ulo\xc5\xbeio je 50 milijuna dolara i prenosio natjecanja preko svoje dvije televizijske postaje: CNN i WTBS, prikazuju\xc4\x87i 129 sati \xc5\xa1porta tijekom srpnja te godine._NEWLINE_Najve\xc4\x87a privla\xc4\x8dnost Igara, bilo je zajedni\xc4\x8dko sudjelovanje ameri\xc4\x8dkih i sovjetskih \xc5\xa1porta\xc5\xa1a, prvi put nakon 1976. godine. SAD je bojkotirao Olimpijske igre 1980. u Moskvi, a Sovjetski Savez je bojkotirao Olimpijske igre u Los Angelesu 1984._NEWLINE_Da bi privukao vrhunske atleti\xc4\x8dare, Ted Turner platio je astronomske iznose, dr\xc5\xbeane u tajnosti. Tako je Carl Lewis dobio luksuznu limuzinu za obilazak Moskve u \xc5\xa1esnaest dana natjecanja._NEWLINE_Na Igrama dobre volje, \xc5\xbeenska ko\xc5\xa1arka\xc5\xa1ka reprezentacija Sovjetskog Saveza izgubila je prvi put nakon 27 godina u slu\xc5\xbebenim natjecanjima. Pobijedile su ih Amerikanke._NEWLINE_S vremenom su Igre dobre volje imale sve manju va\xc5\xbenost, jer su ameri\xc4\x8dki i sovjetski \xc5\xa1porta\xc5\xa1i prestali bojktotirati Olimpijske igre. S vremenom su se ugasile. Posljednje su odr\xc5\xbeane u Brisbaneu 2001. Na Igrama dobre volje nastupali su i hrvatski \xc5\xa1porta\xc5\xa1i u sastavu biv\xc5\xa1e Jugoslavije. Hrvatska nakon osamostaljenja nije sudjelovala na Igrama dobre volje.'